पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को 18 प्लस के लिए कोविड वैक्सीनेशन शुरू किया गया। पहले दिन के लिए प्रशासन ने जागरूकता व प्रचार की पर्याप्त तैयारी भी की थी लेकिन किसी भी युवा ने वैक्सीन नहीं लगवाई। दोपहर बाद तहसीलदार समीर शर्मा ने टीम के साथ दो तीन मोहल्लों में घर-घर जाकर 18 प्लस को टीका लगवाने ले जाने का प्रयास भी किया पर सफलता नहीं मिली। बीएमओ अंजू सोनवानी ने बताया कि स्टाफ की पूरी तैयारी थी,लेकिन कोई लगवाने नहीं पहुंचा। यही हाल जांच करवाने वालों का है, उसमें में लोग कम रुचि ले रहे हैं।
3 उदाहरण बता रहे-कोरोना की जंग में संग नहीं हैं लोग : केवल वेक्सीन के मामले में ही नहीं जांच कराने भी लोग सामने नहीं आ रहे हैं, न ही पॉजिटिव होने पर नियम का पालन करने में सहयोग कर रहे हैं। इन तीन मामलों से समझिए कितना सहयोग कर रहे हैं:-
1-जिद्द ने ले ली जान: चिचिया निवासी 75 वर्षीय भुवनलाल कश्यप की 30 अप्रैल की सुबह सवा 10 बजे कोरोना रिपोर्ट पॉजिटिव आई। बीएमओ सहित दिन भर परिजनों को समझाते रहे कि मरीज को केयर सेंटर भेजें लेकिन परिवार वालों ने एक नहीं सुनी। देर रात अधेड़ की मौत हो गई।
2-जांच ज्यादा हुई तो संक्रमित बढ़ सकते हैं: 29 अप्रैल को फलसापारा ग्राम में बाहर से लौटे 3 मजदूरों की कोरोना जांच कराने में प्रशासन के पसीने छूट गए। तीन में से एक संक्रमित आया। 30 अप्रैल को कुर्मिबासा में फांसी लगाकर आत्महत्या करने वाले युवक घनश्याम वर्मा की भी रिपोर्ट पॉजिटिव आई। ऐसे 1 हजार लोग ब्लॉक में घूम रहे हैं जिनकी जांच हुई तो रिपोर्ट पॉजिटिव आने की संभावना है।
कलेक्टर एसपी का भी असर नहीं: 27 अप्रैल को सीमावर्ती इलाके के निरीक्षण पर गए कलेक्टर नीलेश क्षीरसागर व एसपी भोजराम पटेल ने ग्रामों का निरीक्षण किया था। कैंठपदर व सिमपाली में सर्दी
खांसी व अन्य लक्षण के लोगों की ज्यादा संख्या होने की जानकारी मिली। कलेक्टर के निर्देश पर दो दिनों तक स्वास्थ्य विभाग की टीम कैंप के लिए गांव गई पर बैरंग लौटना पड़ा।
(संबंधित खबर पेज 14 पर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn